Kauno kolegijos direktoriaus rinkimų tvarkos aprašo

2 priedas

**SUTIKIMAS DĖL ASMENS DUOMENŲ VIEŠINIMO**

**Buvau informuotas ir sutinku,** kad pretendento į direktoriaus pareigas anketoje pateikta informacija ir mano asmens duomenys (išskyrus gimimo datą, asmens kodą, kontaktinius duomenis) ir veiklos Kolegijoje programa būtų viešai skelbiami direktoriaus rinkimų tikslu.

Šis sutikimas galioja iki 2023-07-01.

Žinau, kad turiu teisę bet kada atšaukti šį sutikimą ir reikalauti nutraukti tolimesnį asmens duomenų tvarkymą, kuris yra vykdomas sutikimo pagrindu. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.

Žinau, kad šis sutikimas ir nurodyti mano asmens duomenys yra saugomi vieną mėnesį nuo sutikimo atšaukimo arba jo galiojimo termino pabaigos arba nuo Kolegijos sprendimo nebetvarkyti asmens duomenų sutikime nustatytais tikslais priėmimo dienos.

Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje arba kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

Informacinis pranešimas apie asmens duomenų tvarkymą yra neatskiriama šio sutikimo dalis.

Sutinku\_\_\_\_\_\_\_\_\_\_\_\_\_\_\_\_\_\_\_ Nesutinku\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Data) (Pretendento vardas, pavardė, parašas)*

**INFORMACINIS PRANEŠIMAS APIE ASMENS DUOMENŲ TVARKYMĄ**

***(pretendentai ir kandidatai į direktoriaus pareigas)***

Šis dokumentas paaiškina, kaip VšĮ Kauno kolegija (toliau – **Kolegija**) tvarko pretendentų ir kandidatų į direktoriais pareigas (toliau – **„duomenų subjektai“**) asmens duomenis, kuriuos Kolegija gauna iš duomenų subjektų, jiems pateikiant prašymus dalyvauti direktoriaus rinkimuose.

Duomenų subjektų asmens duomenys tvarkomi vadovaujantis Bendruoju duomenų apsaugos reglamentu (ES) 2016/679 (toliau – „**BDAR“**), Lietuvos Respublikos Asmens duomenų teisinės apsaugos įstatymu, kitais teisės aktais, Asmens duomenų tvarkymo Kauno kolegijoje tvarkos aprašu, Kauno kolegijos direktoriaus rinkimo tvarkos aprašu (paskelbta www.kaunokolegija.lt).

|  |  |
| --- | --- |
| **Duomenų valdytojas** | Kauno kolegija, įmonės kodas 111965284, adresas: Pramonės pr. 20, Kaunas, tel. (8 37) 352325, el. paštas [rastine@go.kauko.lt](mailto:rastine@go.kauko.lt) (toliau – Kolegija) |
| **Kolegijos duomenų apsaugos pareigūnė** | Neringa Lisina, tel. (8 37) 751123, el. paštas: dap@go.kauko.lt. |
| **Asmens duomenų tvarkymo tikslas** | Vidaus administravimo tikslu (rinkimų į direktoriaus pareigas procedūros vykdymo tikslais) |
| **Kolegijos tvarkomų asmens duomenų apimtis** | Kolegija tvarko direktoriaus rinkimų organizavimui įgyvendinimui privalomus pateikti duomenų subjekto kontaktinius ir asmens duomenis tokius kaip vardas, pavardė, asmens kodas, asmens tapatybę patvirtinančio dokumento numeris, gimimo data, gyvenamosios vietos adresas, telefono numeris, elektroninio pašto adresas, išsilavinimas, aukštosios mokyklos pavadinimas, specialybė, baigimo metai, mokslo laipsnis, darboviečių duomenys (laikotarpis, pareigos), duomenys, susiję su pedagogine ir vadybine patirtimi aukštojoje mokykloje (aukštosios mokyklos pavadinimas, laikotarpis, pareigos, įgaliojimai vykdyti atitinkamą veiklą), duomenys, susiję su visuomenine veikla, duomenys apie gimtosios ir užsienio kalbos mokėjimą, faktai apie nepriekaištingą reputaciją, atleidimą iš pareigų už darbo drausmės pažeidimus, elgesį, neatitinkantį etikos principų ir akademinių vertybių, kiti duomenys, pateikiami paties duomenų subjekto, parašas. |
| **Kolegija tvarko duomenis** | Su išvardytais asmens duomenimis būtų atliekami šie tvarkymo veiksmai:  (a) taikomų teisės aktų reikalavimų vykdymui (Mokslo ir studijų įstatymas, Kauno kolegijos statutas, Kauno kolegijos direktoriaus rinkimų tvarkos aprašas); (b) santykių su duomenų subjektu palaikymas; (c) duomenų vertinimas ir analizavimas, dalies duomenų (Vardo, pavardės, išsilavinimo duomenų, darboviečių duomenų, pareigų) skelbimas Kolegijos interneto tinklapyje. |
| **Asmens duomenų tvarkymo teisiniai pagrindai** | Asmens duomenys numatytais tikslais yra tvarkomi:  (1) kai tokia pareiga yra numatyta taikomuose teisės aktuose (BDAR 6 str. 1 dalies c punktas); (2) duomenis būtina tvarkyti dėl teisėto Kolegijos teisėto intereso (BDAR 6 str. 1 dalies f punktas) (3) sutikimas (aktuose (BDAR 6 str. 1 dalies a punktas) |
| **Duomenų šaltinis** | Kolegija gauna aukščiau nurodytus asmens duomenis iš duomenų subjekto šiam kandidatuojant į direktoriaus pareigas. |
| **Asmens duomenų gavėjai / jų kategorijos** | * duomenų centrų ir debesų kompiuterijos paslaugų teikėjams; * programinės įrangos tiekėjams ir programinę įrangą prižiūrintiems asmenims; * Kompetentingoms institucijoms (pvz., informacinių technologijų bendrovės, kurios duomenis tvarko, kad užtikrintų informacinių sistemų kūrimą, tobulinimą ir palaikymą; bendrovės, kurios užtikrina pranešimų klientams siuntimą, teikia apsaugos ir kitas paslaugas, įskaitant teisės, finansų, mokesčių, verslo valdymo, personalo administravimo, buhalterinės apskaitos paslaugas). * kitiems asmenims Jūsų sutikimu, jei toks sutikimas gaunamas dėl konkretaus atvejo * kolegijos Tarybos ir Akademinės tarybos nariai. |
| **Asmens duomenų saugojimo laikotarpis** | Asmens duomenis saugome ne ilgiau, negu to reikia dėl tikslų, kuriais jie buvo surinkti, arba tokį laikotarpį, kokį nustato teisės aktai (vienas jų – Bendroji dokumentų saugojimo rodyklė). |
| **Duomenų subjektų teisių įgyvendinimas** | Duomenų subjektas turi teisę kreiptis į Kolegiją su prašymu:   * leisti susipažinti su Kolegijos tvarkomais asmens duomenimis (BDAR 15 straipsnis); * juos ištaisyti arba ištrinti (BDAR 16, 17 straipsniai); * apriboti asmens duomenų tvarkymą (BDAR 18 straipsnis); * pateikti skundą Valstybinei duomenų apsaugos inspekcijai (daugiau informacijos galima rasti [www.vdai.lrv.lt](http://www.vdai.lrv.lt)). |
| **Kolegijos veiksmų (neveikimo) apskundimo tvarka** | Kolegijos, kaip duomenų valdytojos, atliekamas duomenų subjekto asmens duomenų tvarkymas duomenų subjekto gali būti apskųstas Valstybinei duomenų apsaugos inspekcijai. |

**\*** Lietuvos Respublikos asmens duomenų teisinės apsaugos įstatymas

**\*\*** 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).